Lapse eest saab perekond täna lapsetoetust  19 eurot. Raske on seletada ükskõik kellele eurotsoonis, mida Eesti Vabariigi perepoliitika sellise summaga signaliseerib. Mis mõttes 19 eurot? Rahalises mõttes tähendab see ju ühte hädapärast poeskäiku. Kui üksikemal puudub töö, siis paraku on isegi selline häbiväärselt väike lapsetoetus siiski rahaline sissetulek imetillukese toimetulekuraha kõrval.